PALVELULIIKENNETTÄ KOSKEVA TARJOUSPYYNTÖ

Kristiinankaupunki, perusturvakeskus järjestää tarjouskilpailun palveluliikenteestä Kristiinankaupungin alueelle ajalla 1.10.2019-30.9.2021.

Hankintamuotona käytetään avointa menettelyä. Hankinnasta on ilmoitettu 19.6.2019 Hilma-palvelussa julkaistulla kansallisella hankintailmoituksella osoitteessa <http://www.hankintailmoitukset.fi> ja Kristiinankaupungin kotisivuilla [www.kristiinankaupunki.fi](http://www.kristiinankaupunki.fi) sekä paikallisissa lehdissä.

# 1. HANKINNAN KUVAUS

Kristiinankaupunki pyytää tarjousta niiltä palveluntuottajilta, jotka ovat valmiita tuottamaan Kristiinankaupungin alueella palveluliikennekokonaisuutta. Palveluliikenteellä tarkoitetaan henkilöliikennettä, joka on suunniteltu lähinnä iäkkäiden ihmisten käyttöön, mutta on myös sopiva lapsiperheille jotka tarvitsevat palveluliikennettä sellaisiin palveluihin jotka ei ole tarjolla asuinpaikalla.

Kristiinankaupunki on aikaisemmin tuottanut palveluliikennepalveluja vuodesta 2010 lähtien kunnan etelä osissa. Koska toiminta on todettu onnistuneeksi, tullaan toimintaa mahdollisesti tuulevaisuudessa laajentamaan koko Kristiinankaupungin alueelle.

Kaikille avoin palveluliikenne, ajetaan kutsuohjattuna. Kutsujen vastaanottaminen ja niiden perusteella tapahtuva reittisuunnittelu ja ajojärjestely on liikennöitsijän tehtävä. Kutsujen vastaanotto tapahtuu puhelimitse edellisenä päivänä tai viimeistään 3 tuntia ennen tarvetta. Palvelu toteutetaan ovelta-ovelle periaatteella. Liikennettä varten on laadittu alueiden reitit ja ohjeellinen aikataulu. Palveluliikenne toteutetaan arkisin aikavälillä klo 9.30–15.00, ei lauantaisin, sunnuntaisin, arkipyhinä, juhannuspäivinä tai joulupäivinä.

**Maanantai** klo 9.30–15.00 Siipyy / Skaftung / Härkmeri / Lapväärtti - Kristiinankaupunki – Lapväärtti/ Härkmeri / Skaftung / Siipyy. Reitin pituus noin 46 km.

**Keskiviikko** klo 9.30-15.00 Uttermossa / Kallträsk / Metsälä – Kristiinankaupunki – Uttermossa /

Kallträsk / Metsälä. Reitin pituus noin 47km.

**Torstai** klo 9.30-15.00 Eteläinen alue/ Lapväärtti - Kristiinankaupunki – Lapväärtti/ Eteläinen

alue. Reitin pituus noin 59km.

2. HANKINNAN EHDOT

## a) Liikennöinnissä käytettävät ajoneuvot

Tarjoajalla tulee olla joukkoliikenteen harjoittamiseen vaadittavat voimassa olevat luvat, sekä selvitys josta käy ilmi, ettei tarjoaja ole laiminlyönyt veronmaksu- velvollisuuttaan, ja mahdollisia työnantajamaksujen maksamista. Tarjouksesta tulee myös käydä ilmi tarkoitukseen käytettävä liikennöitsijän ajoneuvo. Palvelevan ajoneuvon tulee täyttää seuraavat vaatimukset:

* Turvavyöt on oltava kaikissa istuimissa ja paikkoja tulee olla vähintään 10 henkilölle. Palveluliikennekyltti tulee olla sijoitettuna auton katolla tai keulassa ja ajoneuvossa on oltava Alko-lukko[[1]](#footnote-1).
* Ajoneuvon tulee olla esteetön ja siinä on oltava tilaa pyörätuolille ja paikat sen kiinnitykseen. Varatun tilan on oltava riittävä korkea siten että pyörätuolissa istuva normaalipituinen henkilö mahtuu istumaan selkä suorana. Kulkuaukon on oltava riittävän leveä ja korkea, jotta pyörätuoliasiakkaan saa vaikeuksitta siirrettyä autoon ja autosta pois[[2]](#footnote-2). Ajoneuvossa tulee olla luiska tai vastaava toiminto, joka takaa ajoneuvon pääsyn. Ajoneuvo voisi mieluiten olla nk. matalalattiabussi.
* Ajoneuvossa tulee olla standardin mukainen älykortin lukulaite, joka kykenee lukemaan liikenteessä käytettäviä kortteja sekä kuitin antava rahastuslaite. Ajoneuvot on huollettava niin, että niiden kaikki laitteet toimivat moitteettomasti. Asiakkaalla on oikeus maksaa omavastuuosuus käteisellä, tai yleisimmillä luotto ja maksukorteilla. Noudatetaan vahvistettua taksaa tai hintoja, joista on sovittu. Palvelusta peritään tavallisen linja-autotaksan mukainen hinta.
* Ajoneuvossa tulee olla tilaa matkustajien apuvälineiden ja matkatavaroiden kuljettamiseen ja säilyttämiseen.
* Ajoneuvossa tulee olla tuki- ja apuvälineitä sijoitettuna siten, että asiakas saa niistä tuen autoon noustessaan ja siitä poistuessaan.
* Ajoneuvon tulee olla siisti, puhdas ja hajusteeton. Tupakointi ajoneuvossa on kielletty. Kuljettajan on huolehdittava siitä, että auton lämpötila ja ilmanvaihto ovat matkustajan kannalta asianmukaiset ja miellyttävät.
* Mikäli liikennöitsijä vaihtaa kuljetuskalustoa kesken sopimuskauden, asiasta tulee neuvotella tilaajan kanssa hyvissä ajoin ennen kaluston vaihtoa. Mikäli, liikennöitsijä vaihtaa kuljetuskalustoa kesken sopimuskauden, tulee kaluston vaihto hyväksyttää kirjallisesti tilaajalla ja osoittaa tarjouspyynnössä kalustolle asetettujen vähimmäisvaatimusten täyttyminen ennen uuden kaluston käyttöönottamista.
* Ajoneuvo on soveltuva liikennöimään huonokuntoisilla syrjä- ja pihateillä, ja että toisaalta liian suuri kalustokoko ei rajoita auton joustavaa liikkumista esimerkiksi ahtailla piha-alueilla.

## b) Päästöt ja energistehokkuus

Kaluston on täytettävä vähintään EURO 5-normin mukaisen päästötason. Euro–luokituksen mukainen päästötaso tulee todistaa rekisteröintitodistuksessa olevalla Euro- päästötasotiedolla tai ajoneuvon ensirekisteröintipäivällä tai muulla todistuksella ja liittää todistus/todistukset kohtaan kuvaus sopimuksen toteuttamiseen käytettävästä

kuljetuskalustosta[[3]](#footnote-3).

## c) Palvelun laatuvaatimukset

Tilaaja ja kuljettaja/liikennöitsijä sitoutuvat kiinnittämään erityistä huomiota palvelun laatuun. Asiakaspalvelun tulee täyttää seuraavat vaatimukset:

* Liikennöitsijän ja hänen mahdollisesti palkkaamiensa kuljettajien tulee sitoutua noudattamaan lakia ja asetusta linja-autokuljettajien[[4]](#footnote-4) ja taksinkuljettajien ammattipätevyydestä[[5]](#footnote-5).
* Liikenteeseen käytettävä ajoneuvo on ominaisuuksiltaan, kunnoltaan ja varustukseltaan asianmukainen.
* Kuljettajan tulee olla henkilökohtaisilta ominaisuuksiltaan sopiva kuljettajaksi. Matkustajien henkilökohtaiset toivomukset ja tarpeet ovat hyvän palvelun lähtökohta. Asiakaspalvelun tulee olla ystävällistä ja joustavaa. Iäkkäiden ja liikuntavammaisten asiakkaiden palveleminen edellyttää henkilökohtaisia taitoja ja ominaisuuksia, sekä heidän käyttämiensä apuvälineiden tuntemusta.
* Kuljettajan on tarvittaessa avustettava asiakas noutokohteesta esim. kotoa, virastosta, liikkeestä autoon ja kuljetuksen päätepisteessä sijaitsevaan huoneistoon. Kuljettajan tulee siis tarvittaessa auttaa asiakasta matkustamiseen ja asiointiin liittyvissä asioissa, mikäli avustajaa ei ole kuljetuksessa mukana.
* Liikennöitsijä/kuljettaja tulee kunnioittaa asiakkaiden yksityisyyttä ja noudattaa vaitiolovelvollisuutta.
* Liikennöitsijällä/kuljettajalla tulee olla riittävä suullinen suomen ja ruotsin kielen taito voidakseen palvella asiakkaita molemmilla kielillä.
* Kuljettajan pukeutuminen tulee olla asianmukaista.
* Kuljettajan on huomioitava allergia-asiakkaat, ei voimakkaita partavesiä/parfyymeja

tupakanhaju voi aiheuttaa allergisenreaktion asiakkaalle.

* Kuljettajalta edellytetään 0,0 – promillerajaa eli puhalluskoe ei saa näyttää yhtään alkoholia olevan veressä. Kuljettaja ei saa ajon aikana olla myöskään huumeiden tai niiden rinnastettavissa olevien aineiden alaisena. Kuljettaja on itse velvollinen välittömästi ilmoittamaan tilaajan edustajalle, jos hän joutuu rattijuopumustutkimuksen kohteeksi (=puhalluskoe johtaa jatkoselvityksiin).
* Liikennöitsijä vastaa siitä, että lasten kanssa työskentelevien osalta rikosrekisteriotteet on tarkistettu ja että ne ovat vailla merkintöjä lapseen kohdistuvista rikoksista, seksuaalirikoksista, väkivaltarikoksista ja huumausainerikoksista[[6]](#footnote-6). Tilaajalle on pyydettäessä esitettävä yhteenveto kuljettajien rikosrekisterin tunnistetiedoista ja näyttöpäivästä.
* Erityisesti on kiinnitettävä huomiota pyörätuolissa matkustavan henkilön turvallisuuteen. Kuljettajan tulee huolehtia, että kaikki asiakkaat matkustavat asianmukaisia turvalaitteita käyttäen ja että pyörätuolit on asianmukaisesti kiinnitetty ajoneuvoon matkan ajaksi.[[7]](#footnote-7) Pyörätuoli tulee kiinnittää ajoneuvoon tuolin rungosta. Kiinnityshihnoja on oltava vähintään neljä; kaksi eteenpäin ja kaksi taaksepäin. Pyörätuoli ei saa päästä normaaleissa ajo-olosuhteissa liikkumaan eteen tai taaksepäin eikä siirtymään paikaltaan. Yhden henkilön tulee voida hätätilanteessa vapauttaa pyörätuoli kiinnityksistä 60 sekunnissa ja kiinnitysjärjestelmää tulee voida käyttää ilman työkaluja.[[8]](#footnote-8)
* Tiedotuksen merkitys on tärkeä osa yhteiskunnan arkipäivää ja kuljettajan odotetaan antavan selkeää tietoa palveluliikennettä koskevista asioista.
* Tilaajan ja kuljettajan/liikennöitsijän välinen yhteydenpito on jatkuvaa niin, että mahdollisiin ongelmiin etsitään välittömästi ratkaisut ja että palvelun edelleen kehittäminen on osa normaalia toimintaa. Lisäksi on otettava huomioon työsuojelun ja työehtosopimuksiin liittyvät velvoitteet.
* Liikennöitsijän on huolehdittava kuljettajiensa koulutuksesta siten, että liikennöitsijä pystyy varmistamaan kuljettajiensa osalta, että tilaajan esittämät asiakaspalvelun laatuvaatimukset täyttyvät.
* Kuljettaja valitsee asiakkaan kannalta edullisimman ja tarkoituksenmukaisimman reitin ja noudattaa liikennesääntöjä sekä muutenkin olosuhteiden edellyttämää huolellisuutta ja varovaisuutta vaaran tai vahingon välttämiseksi.

# 3. TARJOUKSET

Tarjoukset tulee tehdä suomen tai ruotsinkielisinä.

Tarjoushinta ilmoitetaan hinta/ajopäivä, Tarjottu hinta tulee antaa sekä verollisena että verottomana. Lisäksi jos ajokilometrit ja lisätunnit, ovat merkittävästi poikkeavia, on annettava tarjouksessa arvonlisäverottomat yksikköhinnat, erillisellä hintaliitteellä (Liite1).

Edellytämme tarjouspyynnössä ilmoitettujen vaatimusten täyttymistä. Tarjous hylätään, jos tarjouspyyntöasiakirjoissa esitetyt vaatimukset eivät täyty tai jos tarjous ei muilta osin vastaa tarjouspyyntöä.

Mikäli tarjoaja käyttää alihankkijoita, on siitä ilmoitettava tarjouksessa. Tarjoaja vastaa alihankkijan osuudesta kuten omastaan.

Hankinta-asiakirjojen julkisuutta säätelee laki viranomaisen toiminnan julkisuudesta (621/1999). Hankintaan osallistuvan tarjoajan toimittamat tarjousasiakirjat ja tiedot tulevat pääsääntöisesti julkisiksi hankintamenettelyn yhteydessä. Tarjousasiakirjat tulevat julkisiksi asianosaisille, kun hankintaa koskeva päätös on tehty. Tarjoajan on merkittävä toimittamansa aineiston selkeästi, mitkä tiedot se katsoo kuuluvan liike- ja ammattisalaisuuden piiriin ja merkittävä nämä asiakirjat ”salainen” merkinnällä. Vertailuhinta ei kuitenkaan voi olla liike- tai ammattisalaisuus.

# 4. TARJOAJIEN KELPOISUUS

Jos tarjous ei täytä teknisiä, taloudellisia ja/tai muita kriteerejä, tarjous suljetaan pois tarjouskilpailusta. Tarjous voidaan sulkea pois jos:

* Tarjoajan tarjous ei vastaa tarjouspyyntöä.
* Tarjoajan tekninen suorituskyky arvioidaan niin heikoksi tai taloudellinen tilanne niin huonoksi, että tarjoajalla voidaan perustellusti olettaa olevan vaikeuksia täyttää palveluliikenteen edellyttämät velvollisuudet.
* Tarjoaja on tuomittu lainvoimaisella päätöksellä liikenteen harjoittamiseen liittyvästä teosta, jota ei ole pidettävä vähäisenä, tai on ostoliikenteen harjoittamisessa syyllistynyt vakavaan sopimus- tai muuhun menettelyrikkomukseen.
* Tarjoaja on antanut tarjouskilpailun yhteydessä ostajalle vääriä tietoja.
* Jos hintataso on liian korkea tai jos palveluliikenteen edellytykset ovat muuttuneet oleellisesti niin, ettei suunniteltu liikenne ole enää tarjouksenmukaista toteuttaa tarjouspyynnön mukaisesti.
* Määräajan jälkeen saapuneet tarjoukset suljetaan tarjouskilpailun ulkopuolelle.

# 5. SOPIMUS

Tilaajaa sitova sopimus ei synny hankintapäätöksellä, vaan vasta erikseen tehtävällä kirjallisella sopimuksella. Sopimukseen kirjataan sopimuksen irtisanomista ja purkamista koskevat ehdot.

Sopimus tehdään ajalle 1.10.2019-30.9.2021

Sopimuskausi on 2 vuotta + 1 optiovuosi.

Sopimus voidaan purkaa, jos toinen osapuoli olennaisesti rikkoo sopimusvelvoitteitaan eikä kohtuullisessa ajassa korjaa laiminlyöntiään kirjallisesta huomautuksesta huolimatta. Sopimusta ei saa kumpikaan osapuoli siirtää kolmannelle osapuolelle ilman toisen osapuolen suostumusta.

Palvelun tuottaja vastaa palvelun laadusta, asianmukaisista toimintavälineistä sekä kaikista toiminnassa mahdollisesti syntyvistä vahingoista.

Tilaaja pidättää itsellään oikeuden lisätä tai poistaa asiakaskohteita ilman, että sillä on vaikutusta palvelun hinnoitteluun, jos ajamiseen käytetty aika ei oleellisesti muutu.

Oleellisista muutoksista tilaaja ja tuottaja neuvottelevat erikseen. Palveluliikenne palvelujen ostoa koskevan sopimuksen pätevyyttä, tulkintaa ja soveltamista koskevat erimielisyydet, joita sopijaosapuolet eivät voi keskenään sopia, jätetään ostajan kotipaikan käräjäoikeuden ratkaistavaksi.

# 6. LASKUTUS, MAKSUEHDOT JA HINTOJEN TARKISTUS

Palveluntuottaja laskuttaa Kristiinankaupunkia kuukausittain jälkikäteen toteutuneiden ajopäivien ja hyväksytyn tarjoushinnan mukaan. Laskutus tapahtuu kerran kuukaudessa ja laskuun on liitettävä ajopäiväkirjaote laskutusväliltä, josta selviää ajetut suoritteet, kilometrit ja matkustajamäärät. Tarjous tulee jättää liitteen 1 mukaan. Palveluntuottajalla ei ole oikeutta periä laskutuslisää, eikä muita mahdollisia lisiä. Kaikki kulut on sisällytettävä päivähintaan. Tarjottu hinta tulee antaa sekä verollisena että verottomana. Lisäksi jos ajokilometrit ja lisätunnit, ovat merkittävästi poikkeavia, on annettava tarjouksessa arvonlisäverottomat yksikköhinnat. Asiakkailta perityt lipputulot menevät liikennöitsijälle.

Ohjeellinen aikataulu on laadittu, mutta aikataulu voi muuttua riippuen matkustajien määrästä sekä nousu- ja poistumispaikoista. Jos jonain päivänä ei ole varattuja matkoja, reittiä ei ajeta sinä päivänä. Siinä tapauksessa liikennöitsijä on oikeutettu saamaan korvauksena puolet (50%) ohjeellisen aikataulun mukaan ajettavan reitin maksusta.

Hinnat ovat voimassa ensimmäisen sopimusvuoden. Tämän jälkeen hinnat tarkastetaan kunkin sopimusvuoden alussa (huhtikuu) enintään viimeisimmän tilastokeskuksen julkaiseman palvelujen tuottajahintaindeksin (49.32 Taksien käyttöön liittyvät palvelut) kustannusindeksin vuosimuutoksen mukaisesti. Palveluntuottajan tulee esittää hinnankorotusta perusteluineen.

# 7. TARJOUSTEN JÄTTÄMINEN, TARJOUSASIAKIRJAT JA LISÄTIEDOT

Tarjoukset tulee jättää ostajalle liitteen 1 mukaan viimeistään **15.8.2019** klo 15.00 mennessä osoitteeseen: Kristiinankaupungin Perusturvakeskus, Lapväärtintie 10, 64100 Kristiinankaupunki. Kirjekuoreeseen tulee merkitä: ”Tarjous palveluliikenne kuljetuksista”.

Tilaaja pidättää itsellään oikeuden olla hyväksymättä yhtään tarjousta, mikäli siihen on hankintasäännösten mukaisesti perusteltu syy. Määräajan jälkeen saapuneita tarjouksia ei oteta huomioon. Tarjoukseen tulee sisältää pyydetyt tiedot ja selvitykset, tarjouksen hintoineen on oltava sitovasti voimassa kolme kuukautta (3) tarjouksen jättöpäivästä. Tarjouksen valintaperusteena on kokonaistaloudellinen edullisuus perusteena halvin ajopäivähinta. Laatutaso on määritelty vähimmäisvaatimuksissa.

Tarjouksesta tulee ilmetä

* palveluntuottajan nimi ja yhteystiedot, jos kysymys on oikeushenkilöstä,
* kuljetuksista vastaavan henkilön nimi.

Tarjouksessa tulee esittää palvelun tuottajasta myös seuraavat tiedot ja selvitykset:

* Kuvaus käytettävästä kuljetuskalustosta, mukaan lukien varakalusto
* Henkilöliikenne- tai taksiliikennelupa (laki liikenteen palveluista)
* Veronomaisten todistus maksetuista veroista ja sosiaaliturvamaksuista (ei 3kk:ta vanhempi)
* Vakuutusyhtiön todistus lakisääteisten vakuutusmaksujen maksamisesta (ei 3kk:ta vanhempi)
* Selvitys merkinnästä ennakkoperintärekisteriin ja työnantajarekisteriin sekä arvonlisäverolain mukaiseen arvonlisäverollisten rekisteriin
* Selvitys työhön sovellettavasta työehtosopimuksesta tai keskeisistä työehdoista (jos palkattua työvoimaa).
* Selvitys työterveyshuollon järjestämisestä (jos palkattua työvoimaa)
* Kaupparekisteri
* Luettelo alihankkijoista, jos niitä käytetään kuljetuksissa

TARJOUSPYYNTÖ

KRISTIINANKAUPUNGIN PALVELULIIKENTEESTÄ Liite 1

# 1. TARJOAJA

Nimi:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Osoite:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sähköpostiosoite: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Puhelin: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Palveluliikenne kuljetuksista vastaava henkilö:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# 2. TARJOUKSEN SISÄLTÖ JA HINTA

Olen tutustunut tarjouskilpailuasiakirjoihin ja sitoudun järjestämään alla mainitun palveluliikenteen tarjousasiakirjoissa määriteltyjen ehtojen mukaisesti. Sitoudun järjestämään palveluliikenteen liikennöinnin koko sopimuskauden sekä mahdollisella yrittäjä/liikennöitsijäkohtaisella 1 vuoden optiolla seuraavaan hintaan:

Veroton päivähinta: \_\_\_\_\_\_\_\_\_\_ euroa / ajopäivä, verollinen päivähinta: \_\_\_\_\_\_\_\_\_\_ euroa / päivä.

Oletetuista määristä merkittävästi poikkeavia ajokilometrejä ja lisätunteja varten seuraavat arvonlisäverottomat yksikköhinnat: \_\_\_\_\_\_\_\_\_\_\_\_\_\_ euroa / tunti ja \_\_\_\_\_\_\_\_\_\_\_\_\_\_ euroa / kilometri.

# 3. LIITTEET

Oheistan tarjoukseeni seuraavat liitteet

* palveluntuottajan nimi ja yhteystiedot, jos kysymys on oikeushenkilöstä,
* kuljetuksista vastaavan henkilön nimi
* Kuvaus käytettävästä kuljetuskalustosta, mukaan lukien varakalusto
* Henkilöliikenne- tai taksiliikennelupa (laki liikenteen palveluista)
* Veronomaisten todistus maksetuista veroista ja sosiaaliturvamaksuista (ei 3kk:ta vanhempi)
* Vakuutusyhtiön todistus lakisääteisten vakuutusmaksujen maksamisesta (ei 3kk:ta vanhempi)
* Selvitys merkinnästä ennakkoperintärekisteriin ja työnantajarekisteriin sekä arvonlisäverolain mukaiseen arvonlisäverollisten rekisteriin
* Selvitys työhön sovellettavasta työehtosopimuksesta tai keskeisistä työehdoista (jos palkattua työvoimaa).
* Kaupparekisteri
* Selvitys työterveyshuollon järjestämisestä (jos palkattua työvoimaa)
* Luettelo alihankkijoista, jos niitä käytetään kuljetuksissa

# 4. PÄIVÄYS JA ALLEKIRJOITUS

Päiväys: \_\_\_\_\_/\_\_\_\_\_ 2019

Tarjoajan allekirjoitus: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Alko-lukkolaki 730/2016 [↑](#footnote-ref-1)
2. Liikenne- ja viestintäministeriön asetus taksiliikenteessä käytettävän esteettömän kaluston laatuvaatimuksista 723/2009 [↑](#footnote-ref-2)
3. Laki ajoneuvojen energia- ja ympäristövaikutusten huomioon ottamisesta julkisissa hankinnoissa 1509/2011. [↑](#footnote-ref-3)
4. Laki kuorma- ja linja-auton kuljettajien ammattipätevyydestä [↑](#footnote-ref-4)
5. Laki taksinkuljettajan ammattipätevyydestä 695/2009 ja valtioneuvoston asetus taksinkuljettajien

   ammattipätevyydestä 825/2009 [↑](#footnote-ref-5)
6. Laki lasten kanssa työskentelevien rikostaustan selvittämisestä. [↑](#footnote-ref-6)
7. Tieliikennelaki 88 § 234/2006 [↑](#footnote-ref-7)
8. Standardi SFS 5912 [↑](#footnote-ref-8)